Up-83/99
Natisni
Opravilna št.:
Up-83/99
Datum odločitve:
21. 4. 1999
ECLI:
ECLI:SI:USRS:1999:Up.83.99
Akt:
Ustavna pritožba I. L. zoper sklep Višjega sodišča v Ljubljani št. II Kp 81/99 z dne 11. 3. 1999 v zvezi s sklepom Okrajnega sodišča v Črnomlju št. K 67/96 z dne 5. 3. 1999
Izrek:
Ustavna pritožba I. L. zoper sklep Višjega sodišča v Ljubljani v zvezi s sklepom Okrajnega sodišča v Črnomlju se zavrže.
Evidenčni stavek:
Ustavno sodišče je zavrglo ustavno pritožbo, ker pritožnik ni izčrpal vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o kazenskem postopku (ZKP), 420. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
18. 3. 1999
Vrsta odločitve:
sklep
Vrsta rešitve:
zavrženje
Dokument:
US19435
Up-83/99
21. 4. 1999
S K L E P
Ustavno sodišče je v postopku za preizkus ustavne pritožbe I. L. iz Š., ki ga zastopajo S. S., T. S.-D. in A. S., odvetniki v N. m., na seji senata dne 21. aprila 1999
s k l e n i l o:
Ustavna pritožba I. L. zoper sklep Višjega sodišča v Ljubljani št. II Kp 81/99 z dne 11. 3. 1999 v zvezi s sklepom Okrajnega sodišča v Črnomlju št. K 67/96 z dne 5. 3. 1999 se zavrže.
O b r a z l o ž i t e v
1. Pritožnik je dne 17. 3. 1999 vložil ustavno pritožbo zoper odločitve sodišč o podaljšanju pripora iz pripornega razloga begosumnosti, izdane po razglasitvi sodbe, s katero mu je bila v skrajšanem postopku izrečena zaporna kazen. Zatrjuje kršitev pravic iz 20. člena Ustave z utemeljitvijo, da ni podan priporni razlog in da tudi sicer noben predpis ne predvideva pripora za čas od izdaje prvostopne sodbe do odločitve o pritožbi.
2. Po določbi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži, ko so izčrpana vsa pravna sredstva. Ustavna pritožba se lahko vloži, ko so izčrpana redna in praviloma tudi izredna pravna sredstva. Ustavno sodišče lahko izjemoma odloči o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).
3. Z Zakonom o spremembah in dopolnitvah Zakona o kazenskem postopku (Uradni list RS, št. 72/98 in 6/99), ki je začel veljati 23.1.1999, je bilo spremenjeno besedilo 420. člena Zakona o kazenskem postopku (Uradni list RS, št, 63/94 in 70/94 - v nadaljevanju: ZKP). Po četrtem odstavku navedene določbe ZKP je zoper pravnomočne odločbe o odreditvi in podaljšanju pripora izrecno dovoljena zahteva za varstvo zakonitosti.
4. Na poziv k dopolnitvi ustavne pritožbe so pritožnikovi pooblaščenci z dopisom z dne 26. 3. 1999 odgovorili, da so istega dne vložili zahtevo za varstvo zakonitosti pri Vrhovnem sodišču. Ker o izrednem pravnem sredstvu še ni bilo odločeno, je ustavna pritožba preuranjena. Pritožnik pa v ustavni pritožbi tudi ne uveljavlja razlogov za obravnavanje ustavne pritožbe pred izčrpanjem pravnih sredstev. Ustavno pritožbo je bilo zato treba zavreči.
5. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč - Korošec.
Predsednica senata
dr. Mirjam Škrk